《千秋岁（寿圆北山六十）》
宋代·彭子翔

重阳来未。谁领黄花意。斟玉醑，歌金缕。云山笼瑞彩，风月熔清歌。北山顶，寿星一点光无际。

六十今朝是。甲子从头起。堂堂去，千千岁。是非华表鹤，深浅蓬莱水。翁不管，年年先共黄花醉。

作者简介：彭子翔，男，号虚寮，宋代著名词人，源于《新编事文类聚翰墨全书》丁集卷三。代表作品有《临江仙》、《木兰花慢》等。